
Rhan 1-
Mae yna ferch 4 oed o’r enw Aisha yn dechrau’r ysgol sydd gydag anabledd corfforol ac yn defnyddio cadair olwyn. Mae ganddi barlys yr ymennydd, sy’n effeithio’n bennaf ar ei sgiliau echddygol a’i symudedd, gan ei fod yn ofynnol iddi ddefnyddio cadair olwyn i symud. Yn ogystal, mae Aisha a’i theulu’n ymarfer Islam, sy’n cynnwys arferion crefyddol penodol ac ystyriaethau diwylliannol. Mae’r senario hwn yn dangos rôl arweinydd cynhwysol wrth sicrhau integreiddiad llwyddiannus Aisha i’r amgylchedd ysgol trwy gydweithio â hi, ei theulu, gweithwyr proffesiynol, a’r gymuned.
Er mwyn lleihau canlyniadau negyddol datblygiadol plant, mae angen arferion cynhwysol ac arweinyddiaeth gref wrth i’r amrywiaeth o blant mewn addysg plentyndod cynnar gynyddu (Agenyega et al, 2022). Dywedir Korkmas (2022) bod creu cyfleoedd dysgu teg, gwerthfawrogi amrywiaeth a sicrhau bod gan bob plentyn ymdeimlad o berthyn i gyd yn elfennau annatod o arweinyddiaeth gynhwysol. Mae ymchwil yn cefnogi’r strategaeth hon, gan ddangos bod arferion cynhwysol yn gwella profiadau dysgu pob plentyn tra hefyd yn helpu plant â namau penodol neu sy’n dod o gefndiroedd gwahanol (Winter, 2010). Mae ymroddiad i eiriolaeth, gwaith tîm, ac addysg barhaus yn angenrheidiol ar gyfer arweinyddiaeth gynhwysol effeithiol. Mae hyn yn gwarantu bod pob plentyn yn cael cyfle i wireddu ei lawn botensial (Ainscow, 2020). Yn ôl Ferdman (2020) a Llywodraeth Cymru (2016) mae meithrin cydraddoldeb a chyfiawnder yn rhan bwysig o arweinyddiaeth gynhwysol oherwydd mae’n galluogi pob person i gyrraedd ei lawn botensial a gwneud cyfraniadau i’r gymuned sy’n datblygu eu hunaniaeth a’u phrofiadau. Dywedir Welsh Government (2021) bod creu amgylcheddau dysgu lle gall pob plentyn a pherson ifanc lwyddo, waeth beth fo’u hamgylchiadau neu eu cefndiroedd eu hunain, yn elfen allweddol o arweinyddiaeth gynhwysol yn y Cwricwlwm Cymreig. Mae creu ystafell ddosbarth cynhwysol yn golygu mynd i’r afael yn weithredol a gweithio tuag at ddileu stereoteipiau ac agweddau negyddol yn seiliedig ar ryw, arddull dysgu hil, ethnigrwydd, neu grefydd. (Drexel University School of Education, 2024).
Cyfarfod gyda theulu’r unigolyn 
Yn ôl Javvaji et al (2023) dylai arweinydd cynhwysol drefnu cyfarfod dwys gyda rhieni’r plentyn sydd â pharlys yr ymennydd er mwyn cael gwybodaeth benodol am anghenion, arferion, diddordebau, cryfderau a materion meddygol y plentyn. Mae deall cefndir unigryw bob plentyn a sicrhau bod yr amgylchedd dysgu wedi’i addasu’n briodol yn dibynnu ar y broses hon (Allen, 2019). Yn ôl Devarakonda (2022) dylid traddodiadau crefyddol y teulu, cyfyngiadau dietegol, yr angen i weddïo, ac unrhyw wyliau neu ddefodau arbennig y dylid cadw atynt yn bethau  dylai arweinydd y cyfarfod  ddysgu amdanynt trwy gydol y cyfarfod. Dywedir Palaiologou (2018) bod hyn yn hybu awyrgylch cynhwysol a pharchus tra hefyd yn cwrdd â’u hanghenion crefyddol. Fodd bynnag, yn ôl Abu El-Haj (2007) gallai fod yn anodd darparu ar gyfer eu hamseroedd gweddïo yn ystod y diwrnod ysgol, yn enwedig os nad oes lle tawel pwrpasol wedi’i neilltuo i’r disgybl weddïo. Yn ogystal, dywedir Mohamed (2019) mae’n bosibl bod plant eraill a’u teuluoedd yn anwybodus am arferion Islamaidd, a allai arwain at fwlio neu waharddiad. Serch hynny, yn ôl Llywodraeth Cymru (2019) trwy gynulliadau cymunedol, gweithdai, a rhaglenni addysgol am wahanol ddiwylliannau a chrefyddau yw ffordd o hyrwyddo diwylliant cynhwysol a pharchus.
Dywedir Ainscow (2020) dylid trafod y defnydd o dechnoleg gynorthwyol a lefel cysur y plentyn yn ystod gwahanol weithgareddau yn y cyfarfodydd hyn oherwydd bod yr agweddau yma’n dylanwadu’n fawr ar allu’r plentyn i gymryd rhan yn y rhaglen addysgol ac elwa ohoni. Ychwanegwyd Hornby (2014) er mwyn creu dulliau unioledig sy’n hybu datblygiad a lles plentyn cyfan, rhaid i addysg gynhwysol flaenoriaethu cyfathrebu a chydweithio effeithiol gyda rhieni. Fodd bynnag, mae’r posibilrwydd o gyfleu camsyniadau neu wybodaeth anghywir rhwng rhieni ac addysgwyr oherwydd gwahaniaethau diwylliannol yn un rhwystr mawr (Tang, 2022). Ymhellach, gall dyfnder ac amlder y cyfarfodydd hyn gael eu cyfyngu gan amserlenni prysur rieni ac addysgwyr a chyfyngiadau amser, a gallai hyn gael effaith andwyol ar effeithlonrwydd casglu gwybodaeth a chydweithio (Raes et al, 2015). Ar y llaw arall, dywedir Waitoller (2013) gall problemau systemig fel cyllid annigonol a diffyg cymorth sefydliadol ei gwneud hi’n anodd rhoi’r syniadau pwrpasol a drafodwyd yn y cyfarfodydd ar waith.
Addasu’r amgylchedd 
Ar ôl cael cyfarfod gyda theulu Aisha dylai’r ymarferydd proffesiynol fynd ati i addasu’r amgylchedd ar gyfer ei anghenion. Yn ôl Deghaye (2021) dylid trefnu’r ystafell ddosbarth fel ei bod yn hygyrch ar gyfer cadeiriau olwyn. Gellir gwneud hyn  trwy drefnu’r dodrefn yn briodol er mwyn gwneud lle i Aisha symud yn rhydd a rhoi nwyddau a ddefnyddir yn gyffredin o fewn cyrraedd hawdd. Ychwanegwyd Ferdman (2020) rhaid i arweinwyr sy’n gynhwysol addasu’r gweithle yn gyson i gwrdd â gofynion amrywiol pob aelod o staff a phlentyn, gan sefydlu meysydd lle mae pob unigolyn yn teimlo ei fod yn cael ei werthfawrogi ac yn cael cyfle i gyfrannu’n llwyr.  Dylid cynnwys deunyddiau ac offer sydd wedi’u haddasu, megis technoleg, offer ysgrifennu, a seddi wedi’u haddasu, i hyrwyddo dysgu a chyfranogiad Aisha (Luger et al, 2019). Yn ôl Long et al (2022) mae dull Montessori yn rhoi pwyslais cryf ar greu amgylchedd penodol lle mae plant yn rhydd i symud o gwmpas a dewis eu gweithgareddau eu hunain.
Ar y llaw arall, mae LeBlanc (2012) yn dadlau bod ystafelloedd dosbarth a ddyluniwyd yn unol ag egwyddorion Reggio Emilia yn ardaloedd agored, heb annibendod. Mae hyn yn hwyluso llywio a symudedd syml ac sydd yn well i ddefnyddwyr cadeiriau olwyn. Gall pob plentyn, yn enwedig y rhai mewn cadeiriau olwyn, gyrraedd y deunyddiau a’r adnoddau sy’n cael eu cadw ar silffoedd isel yn hawdd ac yn y pen draw, yn hybu hunanddibyniaeth ac yn rhoi rhyddid i blant ddewis ac ymestyn pethau’n annibynnol (Gadsby, 2019). Yn ôl Gadsby, (2019) i gymharu â dosbarthiadau Montessori, mae dosbarth Reggio Emilia yn hynod addasol a hyblyg, sy’n annog amrywiaeth a gwaith tîm, gyda deunyddiau a dyluniad hawdd i’w rhoi ar waith.  Dywedir Danner (2015) i warantu’r gallu i bob plentyn, gan gynnwys y rhai mewn cadeiriau olwyn, gael mynediad at ddeunyddiau a gweithgareddau heb gymorth, cânt eu rhoi mewn lleoliadau hygyrch, lefel llygad y plentyn. Serch hynny, yn ôl Shanks (2014) mae silffoedd agored a gorsafoedd gweithgaredd gwasgaredig yn gyffredin yn ystafelloedd dosbarth Montessori. Gall fod yn heriol i blentyn sy’n defnyddio cadair olwyn symud drwy drefniant y dosbarth ar adegau os yw’n anniben neu os oes ganddo dramwyfeydd bach (Shanks, 2014). Yn ogystal, mae ymagwedd addysgol Montessori yn pwysleisio’n gryf hunanddibyniaeth a dysgu hunangyfeiried. Dywedir Randolph et al (2023) disgwylir i blant ddewis eu tasgau eu hunain a gweithio ar ben eu hunain, ond gall hi fod yn anodd i blentyn sy’n gaeth i gadair olwyn gyrraedd neu gael mynediad at eitemau ar eu pen eu hunain.
Yn ogystal, i sicrhau arweinyddiaeth gynhwysol, dylid gwneud yn siŵr bod yna le arbennig wedi’i neilltuo ar gyfer tawelwch lle gall Aisha weddïo os oes angen (MEND, 2018). Ar y llaw arall, gallai fod yn anodd darparu ar gyfer ei hamseroedd gweddïo yn ystod diwrnod ysgol, yn enwedig os nad oes lle tawel pwrpasol wedi’i neilltuo iddi weddïo (Bardi, 2020). Fodd bynnag, mae’n bosibl nad oes gan ysgolion yr arian i addasu eu cyfleusterau na chynnig yr help sydd ei angen arnynt i blant sydd yn defnyddio cadair olwyn (Lach, 2024). Serch hynny, mae’r Ddeddf Cydraddoldeb 2010 yn ceisio diogelu pobl rhag triniaeth anghyfiawn a hyrwyddo cymdeithas gyfiawn (Department of Education, 2014). Mae Deddf Cydraddoldeb 2010 yn gofyn am newidiadau rhesymol i gwrdd ag anabledd a thraddodiadau crefyddol plentyn, gan sicrhau bod person ifanc Islamaidd sydd â pharlys yr ymennydd yn cael triniaeth deg a chefnogaeth mewn lleoliad addysgol (Reasonable Adjustments for Disabled Pupils, 2023). Dywedir Department of Education (2014) mae’r Ddeddf hefyd yn mynnu bod ysgolion yn darparu ar gyfer anghenion diwylliannol a chrefyddol myfyrwyr, megis cynnig bwyd halal a gofodau ar gyfer gweddïo, ac yn eu hamddiffyn rhag gwahaniaethu, aflonyddu a bwlio oherwydd eu hanabledd neu grefydd.
Gweithio gydag aml-astianaethau 
Dywedir Dixon et al (2022) mewn lleoliadau plentyndod cynnar, mae gwaith aml-asiantaeth yn hanfodol ar gyfer arweinyddiaeth gynhwysol gan ei fod yn dwyn ynghyd amrywiaeth o arbenigedd i hyrwyddo datblygiad cyfannol pob plentyn. Mae’r dull integredig hwn yn meithrin amgylchedd lle gall pob plentyn, waeth beth fo’i ddoniau neu gefndir, ffynnu trwy alluogi ymyriadau unigol sy’n ystyried elfennau corfforol, emosiynol, addysgol a diwylliannol (Nelis et al, 2023). Mae’r Ddeddf Plant a Theuluoedd 2014 yn cefnogi plant trwy sicrhau bod cefnogaeth resymol yn cael ei ddarparu i fodloni gofynion myfyrwyr ag anableddau a’i gwneud yn anghyfreithlon i sefydliadau addysgol wahaniaethu yn eu herbyn (Equality Commission, 2015).  Mae hyn yn cynnwys yr hawl i weithio gydag aml-asiantaethau i wella canlyniadau.
Fel ymarferydd proffesiynol cynhwysol, dylid cysylltu â seicolegwyr addysg er mwyn gwerthuso anghenion seicolegol ac addysgol y plentyn ac i ddarparu cymorth angenrheidiol (Moreno et al, 2021). Dywedir Fluss (2020) maent yn cydweithio ag addysgwyr, rhieni, ac arbenigwyr eraill i ddatblygu dulliau sy’n cynorthwyo plant i oresgyn rhwystrau i ddysgu a chyflawni canlyniadau academaidd gwell. Yn ogystal gallant greu IEP sy’n benodol i’w hanghenion mewn cydweithrediad a’i haddysgwyr, rhieni, ac arbenigwyr eraill i sicrhau eu bod yn cael y cymorth a’r addasiadau sydd eu hangen arnynt yn yr ystafell ddosbarth (Wotherspoon et al, 2023). 
Mae Aisha, sy’n blentyn â pharlys yr ymennydd, yn elwa’n fawr o gymorth therapyddion galwedigaethol yn ei lleoliad ysgol gan ei fod yn helpu hi i gymryd rhan lawnach mewn gweithgareddau bob dydd. Mae’r therapyddion yma’n medru gwerthuso anghenion unigryw Aisha a chynnal therapïau wedi’u teilwra’n ofalus.  Mae hyn yn annog ei chyfranogiad a’i hannibyniaeth Kramer-Roy et al (2020). Yn ôl Novak a Honan (2019) mae therapyddion galwedigaethol yn medru cynnig offer a thechnoleg hygyrch, addasu gweithgareddau addysgol i’w chyfyngiadau corfforol, a chreu cynlluniau wedi’u teilwra i wella ei symudedd swyddogaethol a’i galluoedd echddygol manwl. Yn ogystal, mae therapyddion galwedigaethol yn awgrymu ac yn gwneud newidiadau i wella hygyrchedd yn y lleoliad ysgol McCormack (2023). Mae hyn yn golygu sicrhau bod llwybrau’n ddirwystr, newid uchder byrddau a chadeiriau os bydd angen, a chynnig eisteddiad dynodedig. Dywedir Lumby et al (2020) rhaid i ymarferydd cynhwysol  sefydlu cysylltiadau â chymunedau a sefydliadau Islamaidd yn yr ardal a all darparu adnoddau a chymorth pellach. Er mwyn sicrhau bod arferion diwylliannol a chrefyddol Aisha yn cael eu hanrhydeddu a’u hintegreiddio i’w bywyd ysgol yn rheolaidd, gall ymarferwyr ddeall arferion Aisha yn well trwy weithio gyda grwpiau Islamaidd (Hansen et al, 2021).
Fodd bynnag, dywedir Feinstein et al (2023) gall argaeledd offer addasol, gwasanaethau therapi galwedigaethol, a newidiadau gofynnol yn yr ystafell ddosbarth gael eu rhwystro gan adnoddau ariannol cyfyngedig. Dywedir Douglas (2019) heb gyllid digonol, ni fydd yr ysgol yn gallu darparu offer addasol angenrheidiol megis seddi arbenigol, cymhorthion ysgrifennu, neu ddyfeisiadau cyfathrebu sydd wedi’u teilwra i anghenion Aisha. Yn y pen draw, dywedir Shogren a Wittenburg (2019) efallai na fydd yn bosibl gwneud addasiadau angenrheidiol fel drysau lletach, rampiau, neu ddesgiau y gellir eu haddasu.  Byddai hyn yn gwneud hi’n anoddach  i’r unigolyn symud o gwmpas yr ystafell ddosbarth a chyrraedd yr adnoddau. Yn ôl Solvason a Winwood (2022) gall addysgwyr a theuluoedd ei chael hi’n anodd trefnu’r argymhellion a’r wybodaeth gan asiantaethau amrywiol, ac yn y pen draw, gall dryswch a thrafferth ddeilio o hyn. Ar y llaw arall, mae cyfathrebu rhyngbroffesiynol yn hanfodol ar gyfer cydweithio aml-asiantaeth llwyddiannus.  Yn ogystal, mae’n hanfodol sicrhau bod pob asiant sy’n cymryd rhan yn meddu ar sensitifrwydd diwylliannol ac yn ymwybodol o gefndir y plentyn a’r teulu (Llywodraeth Cymru, 2024). Dywedir NSPCC (2014) gall ymyriadau sy’n amhriodol neu’n aflwyddiannus ddeilio o gamddealltwriaeth neu ddiffyg cymhwysedd diwylliannol. 
Yn ôl Cheminais (2008) mae gweithio gyda aml-asiantaethau yn arwain at ganlyniadau gwell a mwy ffafriol i blant a phobl ifanc trwy ddarparu amrywiaeth o wasanaethau integredig, arweiniad, a chymorth sy’n hawdd eu cyrraedd  yn gyflym. Ychwanegodd bod gwella eu dealltwriaeth o weithgareddau ymarferwyr aml-astiantaeth a’u gwybodaeth am yr adnoddau i gyfeirio myfyrwyr atynt yn helpu athrawon i ganolbwyntio ar eu prif gyfrifoldeb o addysgu (Cheminais, 2008).
Y Gymuned 
Dywedir Lee (2021) er mwyn sefydlu amgylchedd sy’n hyrwyddo ac yn dathlu amrywiaeth mewn lleoliadau blynyddoedd cynnar, mae angen cynnwys y gymuned wrth sefydlu arweinyddiaeth gynhwysol. Yn ôl Long et al (2023) mae cynnwys y gymuned o fewn addysg yn meithrin datblygiad system gymorth, yn caniatáu cyfnewid gwahanol safbwyntiau, ac yn hybu cymhwysedd diwylliannol rhwng cyfoedion ac addysgwyr. Dywedir Hood et al (2023) bod ymchwil yn pwysleisio manteision cynnwys y gymuned ar gyfer twf plant a pherfformiad academaidd, gan danlinellu’r angen am waith tîm i sefydlu amgylcheddau dysgu cynnar cynhwysol a theg. Yn ôl Meeting the needs of Muslim pupils in state schools (dim dyddiad) dylid hyfforddi gweithwyr ar ymwybyddiaeth ddiwylliannol ac arferion Islamaidd. Mae cydnabod gofynion crefyddol y plentyn, gan gynnwys y rhai sy’n ymwneud ag amseroedd gweddïo, cyfyngiadau bwyd halal a defodau gwyliau. Yn ôl The Inclusion of Children with Cerebral Palsy (2006) dylai ymarferydd cynhwysol gysylltu â chymdeithasau cymdogaeth a chanolfannau Islamaidd yn yr ardal leol am adnoddau a chymorth. Gall canolfannau Islamaidd ddarparu gwasanaethau pwysig fel rhwydweithiau cymorth i deuluoedd, deunyddiau addysg grefyddol, a chwnsela diwylliannol. Yn ôl OFSTED (2021) er mwyn addysgu staff blynyddoedd cynnar a sicrhau bod traddodiadau crefyddol y plentyn yn cael eu parchu a’u hymgorffori mewn arferion bob dydd, mae’r canolfannau hyn yn aml yn cyflogi staff profiadol sy’n ymwybodol o agweddau diwylliannol a chrefyddol. Mae cydweithio â’r grwpiau hyn yn gwarantu rhwydwaith cymorth trylwyr sy’n rhoi sylw i ofynion corfforol yn ogystal â diwylliannol y plentyn, gan greu amgylchedd dysgu croesawgar a thosturiol (Haines et al, 2015).  Serch hynny, dywedir Lopez-Azuaga a Surarez Riveiro (2018) gall cyfyngiadau amser atal aelodau’r gymuned a phersonél yr ysgol rhag cydweithio ar brosiectau ar y cyd. Mae rhieni ac aelodau’r gymuned yn aml yn cydbwyso amrywiaeth o rolau, megis cyfrifoldebau personol, ymrwymiadau cyflogaeth, a dyletswyddau gofalu. Gall cymryd rhan mewn digwyddiadau sy’n gysylltiedig ag ysgol neu fynychu cyfarfodydd fod yn heriol i lawer o bobl, yn enwedig pan fyddant yn cael eu cynllunio yn ystod oriau busnes rheolaidd neu heb ystyried amserlenni amrywiol y gymuned (Shapon-Shevin, 2010). Yn ogystal, gall fod yn heriol taro cydbwysedd rhwng diwallu anghenion pob myfyriwr- gan gynnwys y rhai ag anableddau a’r rhai o gefndiroedd diwylliannol gwahanol - yn ogystal â chynnal safon yr addysgu ar gyfer eraill (Sreckovic et al, 2018).
Dywedir Korkmas et al (2022) bod y damcaniaethwr Bronfenbrenner yn pwysleisio gwerth cynnwys teuluoedd a chymunedau yn y broses addysgol a chydnabod dylanwad cyd-destunau cymdeithasol a diwylliannol  ar ddysgu plant ac mae’r ymagwedd hon yn hyrwyddo arweinyddiaeth gynhwysol. Yn ôl Gonzales (2020) credwyd Bronfenbrenner gall creu cynghreiriau â chyfleusterau gofal iechyd cyfagos yn ogystal â sefydliadau cymunedol, roi mynediad  i fwy o adnoddau. Mae hyn yn arbennig o hanfodol o ran bodloni gofynion plant â namau neu blant o gefndiroedd diwylliannol gwahanol. Gall cymryd rhan yn y gymuned helpu adeiladu rhwydwaith cefnogol plentyn trwy ddarparu cyfleodd ac adnoddau na ellir eu canfod o fewn yr ysgol (Korkmas et al, 2022). Fodd bynnag, yn ôl Anderson et al (2014) mae rhoi syniadau ar waith sy’n delio â’r system ecolegol ar bob lefel yn cymryd llawer o amser, arian ac ymdrech. Gall ysgolion ei chael yn anodd mynd i’r afael yn llawn â’r gofynion ar bob lefel oherwydd lefel staffio a chyllid cyfyngedig (Anderson et al, 2014). 
Rhan 2- 
Deddf Anghenion Dysgu Ychwanegol a’r Tribiwnlys Addysg (Cymru) 2018
Dywedir Llywodraeth Cymru (2023) bod y system cymorth i blant a phobl ifanc yng Nghymru sydd ag anghenion dysgu ychwanegol (ADY) wedi cael ei diwygio’n sylweddol diolch i Ddeddf Anghenion Dysgu Ychwanegol a’r Tribiwnlys (Cymru) 2018. Trwy bwysleisio dull sy’n canolbwyntio ar yr unigolyn, mae’r Ddeddf yn gwneud yn siŵr bod barn pobl ifanc a phlant yn cael ei glywed ac mae ar flaen y gad o ran gwneud penderfyniadau (Welsh Government, dim dyddiad). Yn ôl Estyn (2018) trwy integreiddio cymorth ADY ym mhob lleoliad addysgol, gan gynnwys darpariaeth y blynyddoedd cynnar, nod y Ddeddf yw hyrwyddo arweinyddiaeth gynhwysol, gan hwyluso gwireddu potensial pob dysgwr er gwaethaf eu rhwystrau unigryw.
Yn ôl Rodrigo (2022) mae fircrogyfreithiau yn targedu ac yn ffocysu ar broblemau sydd fel arfer yn effeithio ar nifer fach o unigolion neu ddiwydiant penodol. Esbonia Rodrigo (2022) gall ganolbwyntio ar reolau penodol neu addasiadau a wneir i gwmpas cul o ymarfer neu bolisi. Fodd bynnag, mae Deddf Anghenion Dysgu Ychwanegol a’r Tribiwlyns Addysg (Cymru) 2018 yn cael ei hystyried yn ddeddfwriaeth facro. Dywedir Welsh Government (2018) diffinnir deddfwriaeth facro fel deddfau sy’n cael effaith fawr ac eang, sy’n aml yn effeithio ar ddiwydiannau cyfan, systemau, neu boblogaethau mawr. Mae dull Cymru o helpu plant a phobl ifanc ag anghenion dysgu ychwanegol (ADY) wedi newid yn sylweddol ers Deddf 2018 (Dauncey, 2018). Dywedir Dauncey, (2018) a Llywodraeth Cymru (2018) bod y Ddeddf wedi gweithredu Cynlluniau Datblygu Unigol, annog strategaeth gydgysylltiedig ymhlith gwasanaethau cymdeithasol, iechyd ac addysgol. Mai e hefyd wedi rhoi pwyslais cryf ar gynllunio sy’n canolbwyntio ar yr unigolyn a fframwaith sy’n seiliedig ar hawliau’r unigolyn. Yn ogystal, mae’n effeithio ar ysgolion, llywodraethau lleol a’r rhwydwaith ehangach o wasanaethau addysgol a chymorth a ddarperir ledled Cymru (Dauncey, 2018). Er mwyn hyrwyddo rhwydwaith cymorth mwy integredig a chyd cysylltiedig, mae’r strategaeth aml-asiantaeth hon yn gofyn am newidiadau strwythurol yn y ffordd  mae’r sefydliadau hyn yn gweithredu ac yn rhyngweithio (Llywodraeth Cymru, 2018). Yn ôl Schuelka (2018) mae’r Ddeddf yn cael effaith ar yr amgylchedd addysgol cyfan drwy dynnu sylw at addysg gynhwysol a chymell ysgolion i ddefnyddio dulliau cynhwysol sydd o fudd i bob myfyriwr, nid yn unig y rhai ag ADY. Mae hyn yn gyson â syniadau addysg gynhwysol sy’n cefnogi addasiadau systemig i sefydlu lleoliadau lle gall pob myfyriwr lwyddo (Estyn, 2023).
Ar y llaw arall, plant a phobl ifanc ag ADY yw’r brif gynulleidfa darged ar gyfer y Ddeddf ac mae rhai yn dadlau ei fod yn gymwys fel micro- ddeddfwriaeth gan ei fod yn targedu poblogaeth benodol yn hytrach na’r system addysg gyfan (Dauncey, 2024). Dywedir Welsh Government (2018) mae’r safbwynt hwn yn seiliedig ar y syniad y dylai polisïau macro effeithio ar ddiwydiannau cyfan neu’r boblogaeth yn gyffredinol yn hytrach nag is-grwpiau penodol. Yn ogystal, yn ôl Sibieta (2024) mae rhai yn dadlau bod cyfyngiad tiriogaethol y Ddeddf o fewn y DU yn lleihau ei chymhwysedd fel macro-gyfraith, yn enwedig yng ngoleuni polisïau addysg y DU cyfan, o ystyried mai dim ond i Gymru y mae’n berthnasol.
Yn ôl Llywodraeth Cymru (2023) ei nod yw hyrwyddo cymorth unigol a chynhwysiant mewn amgylcheddau addysgol trwy dynnu sylw at ddull sy’n canolbwyntio ar yr unigolyn, sy’n anrhydeddu safbwyntiau plant a phobl ifanc yn eu harddegau a’u teuluoedd. Mae’r Ddeddf yn gofyn am ganfod ac ymyrryd yn gynnar mewn lleoliadau plentyndod cynnar, gan sicrhau bod athrawon yn barod i nodi a rheoli ADY ar unwaith. Dywedir Welsh Government (2018) trwy hyrwyddo cydweithrediad rhwng addysgwyr, teuluoedd ac arbenigwyr i greu Cynlluniau Datblygu Unigol (CDU) wedi’u teilwra i fodloni gofynion penodol pob plentyn, mae’n hyrwyddo arweinyddiaeth gynhwysol. Ychwanegwyd Individual Education Plans (2020) bod y Ddeddf yn atgyfnerthu amddiffyniadau cyfreithiol drwy sefydlu sianelu drwy Dribiwnlys Addysg Cymru i ddiogelu hawliau myfyrwyr ag ADY a gwarantu cyfrifoldeb. Mae gwneud pob myfyriwr yn atebol am eu cynnydd academaidd, yn enwedig y rhai ag ADY, yn elfen allweddol o arweinyddiaeth gynhwysol (Llywodraeth Cymru, 2023). Ychwanegwyd Welsh Government (2018) bod y ddeddf yma yn ehangu dyletswyddau addysgwyr plentyndod cynnar trwy fynnu eu bod yn creu ac yn gwerthuso IDP’s ar y cyd â rhieni, arbenigwyr, ac asiantaethau llywodraeth leol. Er mwyn bodloni gofynion plant ag ADY, mae’r dull cydweithredol hwn yn pwysleisio rhannu cyfrifoldeb a gweithredu grŵp, sy’n elfen sylfaenol o arweinyddiaeth gynhwysol. Fodd bynnag, er mwyn creu a gweithredu Cynlluniau Datblygu Unigol (IDPs), dywedir Hardy et al (2021) bod angen cyllid ar gyfer hyfforddi staff, addasiadau ystafell ddosbarth a mynediad at wasanaethau arbenigol. Pwysleisia Vanderford et al (2018) heb gyllid arbennig neu gynnydd yn y gyllideb i ddiwallu’r anghenion hyn, gallai lleoliadau ei chael hi’n anodd cydymffurfio â gofynion y Ddeddf. Ar y llaw arall, gallai cynnal y rhaglenni hyn dros y tymor hir fod yn heriol, hyd yn oed mewn achosion lle mae arian cychwynnol ar gael. Yn ôl Silver et al (2016) mae angen cyllid parhaus i gynnal arferion cynhwysol, diweddaru adnoddau, a darparu hyfforddiant parhaus i bersonél. Dywedir Parish a Bryant (2015) gallai ansawdd y cymorth a roddir i blant ag anghenion dysgu ychwanegol ddirywio a gall y broses weithredu fod yn anghyson yn absenoldeb patrwm ariannu sefydlog, hirdymor.

 Dychmygwch fynd mewn i amgylchedd dysgu cynnar bywiog lle mae cefndir unigryw pob plentyn nid unig yn cael ei gydnabod, ond hefyd yn cael ei drysori, a lle mae pob llais yn cael ei barchu a’i glywed. Fel addysgwyr ac arweinwyr, sut gallwn ni wneud yn siŵr bod amrywiaeth nid unig yn cael ei gydnabod ond hefyd yn cael ei groesawu’n llawn yn ein hystafelloedd dosbarth trwy wneud cynhwysiant yn ddaliad canolog?
Mewn lleoliadau plentyndod cynnar, mae arweinyddiaeth gynhwysol yn fwy na dal ymadrodd; mae’n gonglfaen ar gyfer sefydlu awyrgylch cefnogol a chyfiawn i bob plentyn. Byddwn yn edrych ar y syniadau a thactegau yn y blog hwn a all gefnogi ymdrechion gweinyddwyr ac athrawon i feithrin arweinyddiaeth gynhwysol. Byddwn yn trafod effeithiolrwydd gwneud penderfyniadau grŵp a phwysigrwydd ymgysylltu’r gymuned er mwyn hyrwyddo cynhwysiant. Byddwn hefyd yn siarad am sut i feithrin awyrgylch lle mae pob plentyn yn cael ei drin â pharch a gwerth, gan sicrhau bod amrywiaeth yn rhan annatod o’r broses addysgol. Ar ôl darllen y blog hwn, dylech allu hyrwyddo amrywiaeth yn amgylchedd eich dosbarth a gosod y sylfaen ar gyfer dyfodol mwy cyfartal a chynhwysol.  
Gwneud Penderfyniadau Cydweithredol ac Ymgysylltu â’r Gymuned 
Yn ôl Welsh Government (2023) mae hyrwyddo arfer blynyddoedd cynnar cynhwysol yn golygu bod angen gwneud penderfyniadau ar y cyd ac ymgysylltu’r gymuned. Mae’r strategaeth o sicrhau bod barn hyfforddwyr, rhieni, plant, a’r gymuned fwy yn cael eu clywed a’u pharchu  yn helpu i greu awyrgylch mwy croesawgar ac anogol i fyfyrwyr ifanc. Er mwyn cydnabod a bodloni gofynion unigryw pob plentyn, mae gwneud penderfyniadau ar y cyd yn golygu cynnwys amrywiaeth o randdeiliad yn y broses o wneud penderfyniadau. Dywedir Welsh Government (2023) gall addysgwyr feithrin dealltwriaeth sylweddol o gefndiroedd diwylliannol, cymdeithasol a phersonol y plant y maent yn gweithio gyda nhw trwy ymgorffori rhieni ac aelodau o’r gymuned. Trwy fod yn gynhwysol, sicrheir bod polisïau a gweithdrefnau yn deg ac yn sensitif i anghenion unigol pob plentyn. Yn ôl Durisic a Munijevac (2017) mae ymgorffori’r gymuned yn y broses addysgol yn meithrin mwy o gysylltiadau ac ymddiriedaeth ymhlith teuluoedd, addysgwyr a myfyrwyr. Mae rhieni ac aelodau’r gymuned yn fwy tueddol o gymryd rhan weithredol yn y lleoliad addysgol a’i gefnogi pan fyddant yn teimlo bod eu barn [image: ]yn cael ei gydnabod a’i hystyried. Er mwyn creu amgylchedd dysgu croesawgar a chynhwysol, mae ein partneriaeth yn hyrwyddo ymdeimlad o berthyn a gwaith tîm. Dywedir Llywodraeth Cymru (2022) bod pobl yn y gymuned, fel rhieni a hyrwyddwyr cymdogaeth, yn cynnig safbwyntiau arbennig  sy’n deillio o’u profiadau personol. Yn ôl Llywelyn et al (2018) gall rhieni plant ag ADY, er enghraifft, ddarparu gwybodaeth bersonol am yr anawsterau a’r adnoddau sydd eu hangen ar eu plant. Mae’r wybodaeth hon yn hanfodol ar gyfer datblygu strategaethau sy’n benodol addas i anghenion. Llun: Google Images, dim dyddiad

Yn ogystal, mae cronfa  amrywiol o syniadau ac atebion yn tyfu pan fyddant yn cydweithio. Gallai safbwyntiau amrywiol ddwyn i’r amlwg agweddau ar faterion na fyddai addysgwyr yn unig yn eu gweld ar unwaith (Kozlowski et al, 2019). Mae syniadaeth ar y cyd yn arwain at syniadau creadigol sy’n fwy cynhwysfawr ac effeithlon!
Fodd bynnag, gall ambell un beirniadu hyn drwy dynnu sylw at faterion yn ymwneud â gweithredu a chynaliadwyedd hirdymor, er gwaethaf y ffaith bod cyfranogiad cymunedol yn cael ei ganmol am ei allu i gynhyrchu atebion creadigol parhaol!! Dywedir De Weger et al (2018) rhaid i bob parti neilltuo llawer iawn o amser, egni ac ymroddiad i weithdrefnau gwneud penderfyniadau cydweithredol. Ymhellach, gall fod yn anodd cynnal ymglymiad cymunedol dros amser, yn enwedig pan fo blaenoriaethau sy’n gwrthdaro neu ddiffyg hyder rhwng y gymuned a’r ysgol. O ganlyniad, mae’n hollbwysig gwerthuso hyfywedd a defnyddioldeb prosiectau ymgysylltu cymunedol ac ymdrin â rhwystrau gweithredu.
I grynhoi, sylfaen arweinyddiaeth gynhwysol mewn lleoliadau plentyndod cynnar yw cyfranogiad cymunedol cydweithredol. Gallwn adeiladu sefyllfaoedd lle mae pob plentyn yn teimlo ei fod yn cael ei gefnogi a’i rymuso i ffynnu, beth bynnag fo’i gefndir neu’i ddoniau, trwy dderbyn safbwyntiau amrywiol a chydweithio. Awn ymlaen gyda diwydrwydd a defosiwn ar y llwybr hwn o gynwysoldeb, gan sicrhau bod pob llais yn cael ei gydnabod a’i glywed. Gallwn greu dyfodol gwell i bob plentyn os byddwn yn gweithio gyda’n gilydd! 
A fydd ein hymrwymiad ar y cyd i gydweithio cymunedol yn paratoi’r ffordd ar gyfer dyfodol mwy cynhwysol, teg a grymusol i bob plentyn mewn lleoliadau blynyddoedd cynnar? 
[image: ]

